钦定古今图书集成/明伦汇编/闺媛典/第049卷 > 吴履妻谢芾
## 钦定古今图书集成/明伦汇编/闺媛典/第049卷 > 吴履妻谢芾

按《金华府志》：“谢芾，金华人，适兰谿吴履。元季兵乱，游
骑及境，芾谓履曰：‘患将至，曷避之’？履曰：‘我在无恐’。是
冬，履出郭南，芾申前言，且嘱早归。越四日，溃卒奔走
不绝，芾挈幼女行且泣曰：‘汝父不复见矣’。迳入山中，
度不能免，谓媵曰：‘善护吾儿，吾于此死矣’。力疾扪萝
而上，立岩险绝处，先投其女，而身继之。履归，求得其”
尸，母女相向如生。学士宋濂为之传。